L-organizazzjoni ta' Valletta elfejn u tmintax qed turi biċ-ċar l-impenn li għandu l-Gvern Malti lejn il-Belt Valletta bħala l-Kapitali Ewropea tal-Kultura. Dan kien fost il-kliem ta' tifħir li sar mill-ewroparlamentari li jifformaw parti mid-delegazzjoni tal-Kumitat Kulturali tal-Parlament Ewropew li żaret Malta. Ic-Chairperson tal-Kumitat Petra Kammerevert esprimiet is-sodisfazzjon tad-delegazzjoni lejn Valletta elfejn u tmintax- b'mod partikolari lejn il-varjeta' wiesa ta' attivitajiet li qegħdin jiġu organizzati- liema numru jilħaq madwar l-erba mija. L-ewroparlamentari Spanjola Maria Teresa Gimenez Barbat qalet lil ONE News: Fi tletin sena minn kemm ilu mwaqqaf dan il-Kumitat, l-ewroparlamentari baqgħu impressjonati dwar l-impenn li qegħdin juru l-Maltin lejn il-Kapitali Ewropea tal-Kultura: Għal kuntrarju ta' ħaddieħor li huwa mhedi li jħammeġ isem Malta mal-barranin, partikolarment mal-istituzzjonijiet ewropej, l-istess delegazzjoni qalet li tinsab impressjonata dwar it-trasparenza fil-Parlament Malti.